Spis č.: A/2012/10746
Verejný obstarávateľ: Mesto Košice, Trieda SNP 48/A, 040 11 Košice 
Postup -  prieskum trhu pri zákazke s nízkou hodnotou typu A.3 
v rámci postupu verejného obstarávania podľa § 102 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 26/2011.

Zákazka na poskytnutie služieb s názvom: Pozáručný servis kancelárskej techniky vrátane dodania náhradných dielov.

Postup pri zákazke s nízkou hodnotou typu A.3 je dvojetapový, t.j. v prvej etape sa predkladajú požadované doklady, ktoré sú stanovené pre splnenie podmienok účasti a v druhej etape ponuky. 

A.	Prvá etapa:
1.	Podmienky účasti sú nasledovné: 
1.1	Uchádzač musí preukázať, že je oprávnený poskytovať požadovanú službu.
1.2	 Uchádzač musí preukázať prax týkajúcu sa rovnakého alebo obdobného charakteru alebo zložitosti ako je predmet zákazky. Uchádzač musí preukázať, že realizoval obdobné služby s minimálnym finančným objemom spolu 10 000 Eur bez DPH za predchádzajúce tri roky (2009 – 2011). V prípade inej meny uchádzač uvedie pôvodnú hodnotu v inej mene a urobí aj prepočet inej meny na Euro kurzom ECB ku koncu príslušného roka, kedy preukazuje prax v určitom finančnom objeme.
1.1	Uchádzač musí preukázať, že je oprávnený/autorizovaný inštalovať, vykonávať údržbu, vykonávať záručný a pozáručný servis na všetkých  požadovaných zariadeniach.

2.	Na preukázanie splnenia podmienok účasti je potrebné predložiť tieto doklady: 
2.1	Skenované oprávnenie na poskytnutie služby (výpis z obchodného registra, resp. živnostenského registra alebo platné potvrdenie o zápise do zoznamu podnikateľov). 
2.2	Zoznam referencií v oblasti predmetu zákazky. Zoznam musí obsahovať nasledovné údaje: identifikačné údaje odberateľa, obchodné meno odberateľa, sídlo podnikania, IČO, kontaktné adresy vrátane telefónneho čísla alebo e-mailovej adresy, u ktorých je možné overenie predložených informácií, predmet zmluvy/rámcovej dohody a zmluvná cena v požadovanom časovom období bez DPH a s DPH. 
2.3	Potvrdenie, certifikát alebo iný doklad výrobcu, alebo výrobcom autorizovaného dovozcu /distribútora pre SR. Uchádzač predloží platné certifikáty na značky Canon, Triumph Adler (TA), Toshiba, Hewlet Packard (HP), Kyocera, Konica Minolta. 

Uchádzač zapísaný do zoznamu podnikateľov na Úrade pre verejné obstarávanie môže doklady podľa § 26 ods. 2 zákona nahradiť predložením originálu alebo úradne overenej kópie potvrdenia o jeho zapísaní do zoznamu podnikateľov podľa § 128  a následne zákona (platné potvrdenie Úradu pre verejné obstarávanie o zapísaní uchádzača do zoznamu podnikateľov ku dňu predkladania ponúk).

Ak uchádzač nemá sídlo v Slovenskej republike a krajina jeho sídla nevydáva niektoré z požadovaných dokladov  alebo nevydáva ani rovnocenné doklady, možno ich nahradiť čestným vyhlásením podľa predpisov platných v krajine jeho sídla.

Ak má uchádzač sídlo v členskom štáte inom ako Slovenská republika a právo tohto členského štátu neupravuje inštitút čestného vyhlásenia, možno ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v krajine pôvodu alebo v krajine sídla uchádzača.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí  uchádzač verejnému obstarávateľovi preukázať, že pri plnení zmluvy bude môcť reálne disponovať s kapacitami osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity  počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti musí spĺňať podmienky účasti vo vzťahu k tej časti predmetu zákazky, na ktorú budú kapacity  uchádzačovi poskytnuté.  

3.	Prípadné otázky je potrebné doručiť verejnému obstarávateľovi e-mailom v pracovný deň najneskôr 24 hodín pred termínom na predkladanie dokladov.
4.	Doklady uchádzač zašle výlučne na e-mailovú adresu pre doklady: 2012.10746abc@kosice.sk
Ak niektoré požadované doklady nie sú vydávané v elektronickej podobe, alebo nie je ich možné poslať e-mailom, doručia sa verejnému obstarávateľovi v stanovenej lehote v uzatvorenej obálke s označením: Servis kancelárskej techniky vrátane dodania náhradných dielov, sp. č.: A/2012/10746 – NEOTVÁRAŤ“ osobne alebo poštou na adresu: Mesto Košice, Magistrát mesta Košice, Kancelária riaditeľa (3. poschodie, kancelária č. D-315), Trieda SNP 48/A, 040 11 Košice.  Úradné doklady doloží uchádzač vo fotokópii. 
5.	Termín na predloženie dokladov je do: 12.03.2012 do 10.00 h.
6.	Doklady zaslané po termíne alebo na inú e-mailovú adresu, alebo ak nebudú predložené podľa bodu 4, takéto doklady nebudú brané do úvahy a nebudú posudzované.
7.	Na základe vyhodnotenia splnenia podmienok účasti, uchádzačom, ktorí nesplnili podmienky účasti bude zaslané oznámenie o nesplnení podmienok účasti. Uchádzačom, ktorí splnili podmienky účasti bude oznámený termín na predloženie ponuky a e-mailová adresa, na ktorú  budú ponuky zasielať.  
 
B.	Druhá etapa:
1.	Ponuku môže predložiť iba uchádzač, ktorí splnil podmienky účasti a bol vyzvaný na predloženie ponuky.
2.	Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených podľa výzvy a podľa príloh, ak sú. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke.
3.	Cena predmetu zákazky nesmie prekročiť stanovenú výšku s DPH 11.999 €.
4.	Ponuku, t. j. doplnenú výzvu verejného obstarávateľa s prílohou č. 2 k rámcovej dohode – „Kalkulácia ceny so zoznamom najčastejšie používaných originálnych náhradných dielov“, uchádzač zašle výlučne na e-mailovú adresu uvedenú pre ponuky vo výzve. 
5.	Ponuky zaslané po termíne alebo na inú e-mailovú adresu, alebo ak doklady ponuky nebudú predložené podľa bodu 4, takéto ponuky nebudú brané do úvahy a nebudú vyhodnocované.
6.	Prípadné otázky je potrebné doručiť verejnému obstarávateľovi v pracovných dňoch e-mailom najneskôr 24 hodín pred termínom na predkladanie ponúk.
7.	Ak uchádzač nepredloží ponuku v stanovenej lehote, alebo ak jeho ponuka týkajúca sa predmetu zákazky nebude v súlade s požiadavkou verejného obstarávateľa, takáto ponuka nebude braná do úvahy/ nebude vyhodnocovaná.
8.	Úspešným uchádzačom bude ten, kto bude mať platnú ponuku a súčasne bude  jeho ponuka najvýhodnejšou podľa stanovených kritérií.
9.	Kritéria na hodnotenie ponúk sú: cena. Spôsob hodnotenia kritérií je nasledovný: Úspešným uchádzačom bude ten uchádzač, ktorý bude mať najvýhodnejšiu ponuku z hľadiska ceny – najnižšiu cenu za celý predmet zákazky na základe predpokladaného množstva.
10.	Ceny a sadzby musia obsahovať aj vedľajšie náklady, napr. dopravné a musia byť konečné. Uchádzač musí uviesť ceny pre každú položku podľa prílohy k rámcovej dohode č. 2, inak jeho ponuka nebude vyhodnocovaná. Pri neobvykle nízkych cenách bude uchádzač vyradený z hodnotenia.
11.	Úspešný uchádzač bude vyzvaný na predloženie návrhu zmluvy, ktorá musí byť v súlade s výzvou a s jeho ponukou. Ak návrh zmluvy úspešného uchádzača nebude v súlade s  výzvou alebo jeho ponukou alebo bude mať neprijateľné podmienky, verejný obstarávateľ vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu zmluvy ďalší uchádzač s ďalšou najlepšou ponukou obdobným postupom.
12.	Neúspešným uchádzačom bude oznámené, že neuspeli a dôvod ich neúspešnosti.

Prílohy: 
1.	Opis predmetu zákazky – podľa návrhu rámcovej dohody
2.	Návrh rámcovej dohody s prílohami